《建康六感·宋》
宋代·刘子翚

寄奴真伟人，落拓龙潜地。
据筵呼五木，已有吞世气。
世期值阳九，天纲日沦夫。
偏邦可跨州，卑号犹称帝。
匪乘艰棘运，英姿畴能济。
南戡奠番禺，西狩澄泾渭。
功虽与世隆，道亦因人废。
缅怀揖让风，黄屋身如寄。
颓波日奔迫，夜壑迁神器。
巢由独贤哉，高纵貌难继。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。